(2) Пензиското друштво и чуварот на имот треба секогаш да бидат во можност да ја оправдаат вредноста на средствата на пензискиот фонд која ја определиле согласно став (1) на овој член. (3) Пензиското друштво и чуварот на имот треба да ја чуваат целата евиденција и сите други податоци користени за комплетирање на извршената проценка на средствата на пензискиот фонд и истите ги ставаат на располагање, по барање на Агенцијата.

## Член 3

(1) Пензиското друштво и чуварот на имот секој ден, одделно, вршат проценка на средствата на пензискиот фонд и ги пресметуваат вредноста на нето средствата, вредноста на сметководствената единица и бројот на сметководствени единици на пензискиот фонд. (2) Пензиското друштво го известува чуварот на имот за вредноста на нето средствата, вредноста на сметководствената единица и бројот на сметководствени единици на пензискиот фонд, најдоцна наредниот работен ден по извршената проценка од став (1) на овој член, по електронски пат. Чуварот на имот ги проверува и потврдува пресметките доставени од пензиското друштво. (3) Доколку постои неусогласеност на пресметките на вредноста на нето средствата, на вредноста на сметководствената единица и на бројот на сметководствени единици на пензискиот фонд направени од пензиското друштво со пресметките од чуварот на имот, чуварот на имот треба да побара од пензиското друштво да ја промени проценетата вредност за одредена хартија од вредност доколку утврди дека тоа при проценката користело неточна цена за хартијата од вредност или објективната вредност не одговара на вистинската состојба на пазарот, како и други случаи кои би можеле да ги загрозат интересите на членовите и на пензионираните членови на пензискиот фонд. (4) Пензиското друштво треба да ги усогласи своите пресметки со пресметките на чуварот на имот согласно ставот (3) на овој член и истиот работен ден да достави до чуварот на имот нова вредност на нето средствата, нова вредност на сметководствената единица и нов податок за бројот на сметководствени единици. (5) Пензиското друштво ја известува Агенцијата за вредноста на нето средствата, вредноста на сметководствената единица и бројот на сметководствени единици на пензискиот фонд, по добивањето на потврдата од чуварот на имот, најдоцна до 1 6 часот наредниот работен ден, преку информацискиот систем на Агенцијата. Форматите и типот на датотеките на податоците, кои ќе ги разменуваат Агенцијата и пензиското друштво, се дефинираат во техничко упатство за видот и форматот на податоците. Доколку информацискиот систем не е во функција во време на доставата, пензиското друштво ги доставува податоците до Агенцијата на надворешни магнетни медиуми и во писмена форма. (6) Чуварот на имот по проверката и потврдувањето согласно ставовите (2) и (9) на овој член, до Агенцијата доставува потврда за усогласеноста на проценката со пензиското друштво и доставува вредност на нето средствата, вредноста на сметководствената единица и бројот на сметководствените единици, најдоцна до 1 6 часот наредниот работен ден, преку информацискиот систем на Агенцијата . Форматите и типот на датотеки на податоците кои ќе ги разменуваат Агенцијата и чуварот на имот се дефинираат во техничко упатство за видот и форматот на податоците. Доколку информацискиот систем не е во функција во време на доставата, чуварот на имот ги доставува податоците до Агенцијата на надворешни магнетни медиуми и во писмена форма. (7) Агенцијата ќе му наложи на пензиското друштво да направи корекција согласно пресметките на чуварот на имот, доколку не постапи согласно ставот (4) на овој член .

2